Sofía Vergara

Sofía Margarita Vergara Vergara  (s. 10. heinäkuuta 1972 Barranquilla, Kolumbia) on kolumbialais-yhdysvaltalainen  näyttelijä ja malli. Hänet tunnetaan muun muassa Gloria Pritchettin roolista komediasarjassa Moderni perhe, josta hän on saanut neljä parhaan komediasarjan naissivuosan Primetime Emmy -ehdokkuutta ja neljä parhaan naissivuosan Golden Globe -ehdokkuutta.

 Varhaiselämä 
Vergara syntyi Barranquillan kaupungissa karjatilallisen tyttäreksi. Hänen perheensä on roomalaiskatolinen. High schoolin jälkeen Vergara lähti opiskelemaan hammaslääketiedettä, mutta  sai mainosroolinsa seurauksena töitä Kolumbian televisiosta ja opinnot jäivät lopulta kesken kolmen vuoden jälkeen. Vergara teki ensimmäisen julkisen esiintymisensä Pepsin mainoksessa 17-vuotiaana. Hän alkoi sen jälkeen opiskella Creative Workshop -näyttelijäkoulussa, jota myös Gloria Estefan kävi. Vuonna 1998 Vergara muutti Miamiin, Floridaan, vanhemman veljensä saatua surmansa epäonnistuneessa kidnappausyrityksessä Bogotássa.

 Ura 
Vergara pääsi Yhdysvaltoihin muuton jälkeen mukaan espanjankielisen televisiokanavan Univisionin ohjelmiin ja juonsi matkaohjelmaa Fuera de Serie sekä viihdeojelmaa A Que No Te Atreves. Hän sai myös elokuvarooleja, mutta suurin osa varhaisimmasta rooleista luotti lähinnä hänen ulkonäköönsä. Vergaran ensimmäinen elokuva oli Big Trouble (2002). Sen jälkeen hän näytteli muun muassa elokuvassa Naistenmies pulassa (2003) sekä kahdessa Tyler Perryn ohjaamassa komediassa, Meet the Browns (2008) ja Madea Goes to Jail (2009).

Vergaran läpimurto oli tilannekomedia Moderni perhe, jota tehtiin vuodesta 2009 vuoteen 2020. Vergara näytteli sarjassa vanhemman miehen kanssa naimisissa olevaa Gloria Delgado-Pritchettiä. Sarjan moninaiset perherakenteet innostivat yleisöä, ja siitä tuli valtaisan suosittu ja kehuttu. Vergara oli sarjasta ehdolla vuosina 2010–2013 sekä Emmyyn että Golden Globeen. Vergara oli vuonna 2002 Maximin ”100 seksikkäimmän naisen” listan 23. sijalla. Vuonna 2012 Vergara äänestettiin AskMen.com-sivustolla vuoden seksikkäimmäksi naiseksi.

Modernin perheen rinnalla Vergara teki 2010-luvulla myös elokuvatöitä. Hän näytteli muun muassa elokuvissa Smurffit (2011), New Year’s Eve (2011), Machete Kills (2013), Fading Gigolo, Chef (2014), Hot Pursuit (2015), The Female Brain (2017), Bent (2018) ja Bottom of the 9th (2019) sekä ääninäytteli animaatioelokuvissa Happy Feet 2 (2011) ja Emoji-elokuva (2017).

Vergara aloitti 2020 yhtenä kykyjenetsintäohjelma America’s Got Talent tuomareista.

 Yksityiselämä 
Vergara meni 18-vuotiaana naimisiin lukioaikaisen poikaystävänsä kanssa, ja heille syntyi poika Manolo syyskuussa 1992. Liitto kariutui vuonna 1993. Vergara seurusteli vuodesta 2014 lähtien näyttelijä Joe Manganiellon kanssa. Pari oli naimisissa 2015–2023.

Vergara sairastui 2000-luvun alussa kilpirauhassyöpään, josta hän toipui. Hän on sen jälkeen perustanut Kolumbiaan säätiön, joka tukee syövästä kärsiviä perheitä. Vergaran pikkuveli Julio karkotettiin takaisin Kolumbiaan vuonna 2011.

Vuonna 2014 Vergara kertoi saaneensa Yhdysvaltain kansalaisuuden.

 Filmografia 
 Elokuvat Vuosi Suomenkielinen nimi Alkuperäinen nimi Rooli 2002 Big Trouble  Nina  2003  Naistenmies pulassa  Chasing Papi  Cici 2004  Päin pilveä  Soul Plane  BlancaThe 24th Day  Isabella 2005  Neljä veljeä  Four Brothers  Sofi Lords of Dogtown  Amelia 2006  Grilled – lihakauppiaat liemessä  Grilled  Loridonna  Vannomatta Paris!  National Lampoon’s Pledge This!  FHM-juontaja  2008 Meet the Browns  Cheryl  2009 Madea Goes to Jail  T.T. 2011   Smurffit  The Smurfs  Odile AnjelouHappy Feet 2  Carmen (äänirooli)New Year’s Eve  Ava 2012  Nuija, nuijempi ja täysnuija  The Three Stooges  Lydia Harter2013 Fading Gigolo  Selima Machete Kills  Madame DesdemonaEscape from Planet Earth  Gabby Babblebrook (äänirooli) 2014  Chef  Inez 2015 Hot Pursuit  Daniella Riva Wild Card  D.D. 2017  Emoji-elokuva  The Emoji Movie  Flamenco-tanssija (äänirooli)The Female Brain  Lisa 2018 The Con Is On  Vivien Bent  Rebecca  2019 Bottom of the 9th  Angela Ramirez

 Televisiosarjat Vuosi Suomenkielinen nimi Rooli Jaksot 1995  Acapulco, cuerpo y Alma  Irasema  3 jaksoa  2002  Meidän faija  Selma  ”Samba Story” 2004   Eve  April Perez  ”Party All the Time”  Rodney  Carmen  ”Dream Lover” 2005  Hot Properties  Lola Hernandez  13 jaksoa2007  Entourage  kylätyttö  ”Welcome to the Jungle” Amas de casa desesperadas  Alicia Oviedo  23 jaksoa The Knights of Prosperity  Esperanza Villalobos  13 jaksoa Dirty Sexy Money  Sofía Montoya  2008  Fuego en la sangre  Leonora  10 jaksoa   Teoria miehistä  Pilar Romero   2009–2019  Moderni perhe  Gloria Delgado-Pritchett  233 jaksoa 2011  The Cleveland Show  Señora Chalupa (ääni)  ”The Essence of Cleveland” 2013, 2017  Family Guy  kukkamyyjä / latinonainen / itsenään (ääni)   2016  Simpsonit  Carol Berrera (ääni)  ”Teenage Mutant Milk-Caused Hurdles”

 Lähteet 

Aiheesta muualla
 Viralliset sivut 

Luokka:Kolumbialaiset näyttelijät
Luokka:Kolumbialaiset mallit
Luokka:Vuonna 1972 syntyneet
Luokka:Elävät henkilöt
Luokka:Seulonnan keskeiset artikkelit